paragraph_text: Osnovan je 1881. godine kao Watford Rovers. Prvi nastup u FA Cupu imao je 1886. godine. Prvobitno je nastupao u Southern League. U sezoni 1914./15. pod vodstvom Harryja Kenta osvaja Southern League. U Football League ulazi 1920. godine. U svojoj povijesti klub je igrao na više stadiona prije prelaska na Vicarage Road 1992. godine, na kojem i danas igra domaće utakmice.<ref> Razdoblje pod vodstvom Grahama Taylora bio je veoma uspješan za klub. Od njegovog imenovanja 1977. godine pa do odlaska 1987. godine Watford je iz četvrte divizije ušao u prvu. U sezoni 1982./83. klub je završio na drugom mjestu First Divisiona, te se tako plasirao u Kup UEFA. Godine 1984. igrao je finale FA Cupa protiv Evertona u kojem je poražen s 2:0. Klub je u vlasništvu obitelji Pozzo, koja je također vlasnik talijanskog kluba Udinese i španjolske Granade.